
REFERAT DE APROBARE 
La Proiectul de Hotărâre privind desemnarea consilierilor locali în comisia de evaluare a performanțelor profesionale individuale ale secretarului general al Comunei Liebling 
  	
Prezentul referat de aprobare este elaborat în conformitate cu prevederile art. 6 alin. (3) și art. 30 alin.(1) lit.c) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare al proiectului de hotărâre privind evaluarea performanțelor profesionale individuale ale Secretarului Comunei Liebling pentru perioada 01.01.2021-31.12.2021, 
Având în vedere prevederile art.485 alin.5 și Anexa 6 - METODOLOGIA pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, din O.U.G nr. 57/2019 privind Codul Administrativ, cu modificările și completările ulterioare; 
   	Ținând cont de faptul că evaluarea performanţelor profesionale individuale ale secretarilor generali ai unităților administrativ teritoriale se realizează în perioada 1 ianuarie - 31 martie, pentru activitatea desfășurată în anul anterior, de către o comisie constituită prin dispoziție a primarului.   Potrivit art.485 -  din Codul administrativ ,, (1) Evaluarea performanţelor profesionale individuale ale funcţionarilor publici se face anual. (5) Evaluarea performanţelor profesionale individuale ale secretarului general al unităţii administrativ-teritoriale/subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz”. 
Propun ca din comisia susnumită să facă parte consilierii locali Dragoș Vasile și Vasiu Albert, fiind astfel, în opinia noastră, cei mai în măsură să particile la activitatea de evaluare a acestuia.   
Având în vedere cele expuse, în temeiul art. 136 alin. 1 din Ordonanța de Urgență nr.57/2019 privind Codul administrativ, potrivit căruia proiectele de hotărâri pot fi inițiate de primar, de consilierii locali sau de cetăţeni, în condiţiile legii, am iniţiat prezentul proiect de hotărâre.    
Pentru aceste considerente, propun analizarea proiectului de hotărâre în vederea supunerii lui spre dezbatere şi aprobare, în proxima şedinţă a Consiliului Local al Comunei Liebling. 
                                                                                 
                                                           PRIMAR
Ioan-Gheorghe MUNTEANU

RAPORT DE SPECIALITATE 
La Proiectul de Hotărâre privind desemnarea consilierilor locali în comisia de evaluare a performanțelor profesionale individuale ale secretarului general al Comunei Liebling 
  	

Având în vedere prevederile art.485 alin.5 și Anexa 6 - METODOLOGIA pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, din O.U.G nr. 57/2019 privind Codul Administrativ, cu modificările și completările ulterioare, arăt următoarele: 
Evaluarea performanţelor profesionale individuale ale funcţionarilor publici se face anual. Procesul de evaluare a performanţelor profesionale individuale ale funcţionarilor publici de execuţie şi a funcţionarilor publici de conducere reprezintă aprecierea obiectivă a performanţelor profesionale individuale ale funcţionarilor publici, prin compararea gradului şi a modului de îndeplinire a obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public. 
    Evaluarea performanţelor profesionale individuale ale funcţionarilor publici cuprinde următoarele elemente: 
a) evaluarea gradului şi a modului de atingere a obiectivelor individuale; 
b) evaluarea gradului de îndeplinire a criteriilor de performanţă. 
Pentru aprecierea gradului de atingere a obiectivelor individuale ale funcţionarilor publici se stabilesc indicatori de performanţă. Stabilirea obiectivelor individuale şi a indicatorilor de performanţă trebuie să aibă în vedere corelarea cu atribuţiile şi obiectivele instituţiei în care îşi desfăşoară activitatea funcţionarul public. 
    	Evaluarea performanţelor profesionale individuale ale secretarului general al unităţii administrativ-teritoriale/subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz. 
     Procesul de evaluare a performanţelor profesionale individuale ale funcţionarilor publici, precum şi de evaluare a activităţii funcţionarilor publici debutanţi se desfăşoară cu respectarea metodologiei de evaluare a performanţelor individuale ale funcţionarilor publici din Anexa nr. 6 la codul administrativ. 






Apreciez că sunt îndeplinite condițiile legale pentru desemnarea consilierilor locali în comisia de evaluare a performanțelor profesionale individuale ale secretarului general al comunei Liebling –doamnei jr. Patricia-Simona LUP, pentru perioada 01.01.2021-31.12.2021, proiectul de hotărâre analizat corespunde din punct de vedere al legalității și regularității, sens în care propun aprobării consiliului local adoptarea acestuia în forma prezentată de inițiator. 
 
Inspector debutant cu atribuții 
pentru compartimentul Resurse Umane, 
Iasmina-Andreea LELE,

